
TEHNIČKI DIO TENDERSKE DOKUMENTACIJE ZAMJENA KROVNOG PREKRIVAČA NA KROVU VELIKE DVORANE SC "MORAČA" I IZVOĐENJE ZAŠTITE ČELIČNIH KABLOVA KROVNE KONSTRUKCIJE

1. Postojeće stanje i potrebni radovi
Krov objekta SC “Morača“ je viseća konstrukcija oblika hiperboličnog parabolida koju čini armirano betonska tanka ljuska na lančanicama od čeličnih užadi. Ukupna razvijena površina krova je 4448 m2.

Postojeća krovna hidroizolacija je izvedena prije dvadesetak godina. Na djelovima krova sa velikim nagibom, hidroizolaciju čini SBS modifikovana membrana FLEXORAND sa posipom od škriljca, zavarena uspravno prema visokim krivinama. Na ravnijim djelovima krova zavarena je SBS modifikovana traka FLEXOPER, kao hidroizolacija, takođe uspravno prema visokim krivinama. Betonski kanali i vijenci i izolovani su trakom FLEXORAND. Ispod hidroizolacije nalaze se ploče od kaširane mineralne vune (d=5cm) sa modificiranom trakom, bitumenska traka V60 S35 i prvobitna parna brana.

Stanje krovnog pokrivača je takvo da je dostinut njegov eksploatacioni vijek i da ne obavlja projektovanu funkciju – zaštitu hale od prodora vode sa krova i zaštitu betona, armature i visećih kablova od korozije. Zbog dotrajalosti hidroizolacionih slojeva, termoizolacija krova, posebno u nižim zonama, je natopljena vodom, a time i značajno van funkcije i efekata koje treba da ostvari, tako da sve navedene slojeve treba ukloniti i zamijeniti novim.

Za obezbjeđenje pada za odvodnjavanje atmosferskih voda, u nižim zonama krova iznad “trbuha” krovne ljuske formiran je tzv. sekundarni krov koji se sastoji od rebrastog čeličnog lima na čeličnoj (južna strana) i drvenoj (sjeverna strana) podkonstrukciji. Preko čeličnog lima je izveden sloj za pad od „perlit“ betona. U tim zonama koje se nalaze ispod sekundarnog krova dolazi do procurivanja i do akumuliranja vode koja prolazi kroz spoj sekundarnog i osnovnog krova i koja se procjeđuje iz termoizolacije. Ta voda, što potvrđuju sprovedena ispitivanja, prodire u beton, dolazi do čeličnih kablova i uzrokuje koroziju. Iz tih razloga betonsku površinu ljuske ispod sekundarnog krova takođe treba zaštititi kvalitetnom hidroizolacijom.

Sprovedenim ispitivanjima sondiranjem nedvosmisleno je konstatovano prisustvo korozije na zaštitnim cijevima i čeličnim kablovima koji nose krovnu konstrukciju i to u donjim središnjim zonama betonske ljuske. Posljedično, neophodno je izvesti radove na usporavanju i zaustavljanju dalje propagacije tih korozionih procesa na način što će se  sa donje (unutrašnje) strane na rebrima betonske ljuske aplicirati karbonska platna u epoksidnoj matrici. Time će se obezbijediti i potrebna sigurnost i trajna zaštita od potencijalnog otpadanja slabo vezanih djelova betona iz tih zona.


2. Tehnički uslovi za izvođenje radova na zamjeni krovnog pokrivača


Tehničko rješenje za zamjenu krovnog pokrivača treba da je takvo da se, odgovarajućim izborom visokokvalitetnih materijala, obradom detalja i postupkom ugradnje, postigne potpuna vodonepropusnost, paropropusnost, postojanost na temperaturne promjene, dobra fleksibilnost, otpornost na ultraljubičaste zrake svjetlosnog spektra, otpornost na starenje, dobra svojstva za nagibe krovova do 90 stepeni, kao i jednostavno izvođenje prodora kroz krovove, ivice krovova i drugih detalja.

Dovoljnim brojem otparivača (minimalno 1/50 m2) omogućiti kvalitetnu parodifuziju. Spojeve hidroizolacije sa betonskim zidovima, parapetima, nosačima krovnih lanterni (zadržavaju se postojeće lanterne), obodnim kanalima krova i slivnicima potrebno je obraditi na odgovarajući način, u skladu sa unaprijed razrađenim detaljima. Posebnu pažnju treba posvetiti spoju osnovnog krova (betonska ljuska) i sekundarnog krova. 

Krovna hidroizolacija treba da, kao minimum, posjeduje sljedeća svojstva prema crnogorskim MEST EN standadima ili njima ekvivalentnim međunarodnim standardima: 

· Minimalna prekidna sila od 300 N/50 mm, u skladu sa MEST EN 12311-1.
· Reakcija na vatru u skladu sa MEST EN 13501-1. 
· Spoljašnje peroformanse na vatru u skladu sa MEST EN 13501-5. 
· Koeficijent paropropusnosti (μ) 15000 u skladu sa MEST EN 1931.
· Otpornost na uticaj padavina tzv. "grad" u skladu sa MEST EN 13583. 
· Čvrstoća pri zatezanju - uzdužno i poprečno u skladu sa MEST EN 12311-2.
· Savitljivost na niskim temperaturama u skladu sa MEST EN 495-5.
· Otpornost na udar u skladu sa MEST EN 12691.
· Hidroizolacija mora biti UV stabilna u skladu sa MEST EN 1297. 

Boja završnog sloja hidroizolacije treba da bude u sivom tonu srednje svjetline.


 Radovi obuhvataju: 
· obilježavanje, snimanje, i prenošenje mjera za potrebe radova; 
· izrada, postavljanje, premještanje i demontaža skele za potrebe radova; 
· uklanjanje i odvoženje na deponiju svih slojeva postojećeg krovnog pokrivača;
· hidroizolaciju betonskih površina ispod sekundarnih krovova ukupne površine 2x200=400 m2 materijalom na bazi polimer-cementa tipa SikaTop® Seal-107 ili proizvod drugog proizvođača istih ili boljih svojstava; stavka uključuje privremenu demontažu dijela tih krovova radi pristupa površinama koje se izoluju i ponovnu montažu demontiranih djelova, uz postavljanje odvodne cijevi Ø70mm za evakuacije incidentne vode iz tih prostora u najnižoj tački „trbuha“ betonske ljuske; - nabavku i ugradnju svih potrebnih materijala
· podkonstrukcije, termoizolacije, hidroizolacije, otparivača i slivnika; ukupna razvijena površina krova je 4448 m2; 
· sav spoljašnji i unutrašnji transport; 
· sve druge radove i materijale neophodne za obezbjeđenje propisanih svojstava i pune funkcije krovnog pokrivača, bez obzira da li je to u ovim Tehničkim uslovima navedeno. 


3. Tehnički uslovi za izvođenje zaštite čeličnih kablova 

Zaštita čeličnih kablova, koji se nalaze u rebrima betonske krovne ljuske, od korozione agresije sa donje strane i prevencija potencijalnog otpadanja slabo vezanih djelova betona iz tih zona izvodi se na sljedeći način: 
·  uklanjanje mehaničkim putem površinske boje sa donje strane rebara i uklanjanje svih slabo vezanih djelova betona, 
· nanošenje prvog sloja epoksidne smole tipa Sikadur 330 (ili drugi proizvod istih ili boljih svojstava), uz izravnanje površina, 
· utiskivanje u epoksidnu matricu karbonskog platna sa podužnim vlaknima tipa SikaWrap Hex-230C (ili drugog proizvođača): minimalna debljina 0.12 mm, modul elastičnosti 230 GPa i granica razvlačenja 3500 MPa; širina trake od platna je 120 mm; 
· nanošenje drugog sloja epoksidne smole tipa Sikadur 330 (ili drugi proizvod istih ili boljih svojstava), uz izravnanje površina, 
· farbanje zaštićenih površina akrilnom bojom u tonu postojećeg premaza u hali. 

Zaštita se izvodi na po 28 rebara na svakoj strani hale. Dužina traka je po 12 m na 8 središnjih rebara, zatim po 8 m na po 4 rebra lijevo i desno i po 5 m na po 6 rebara na krajevima zone, što iznosi ukupno po 220 m za svaku stranu hale, odnosno 440 m za obje strane krovne ljuske. 


4. Tehnički uslovi za izvođenje zaštite čeličnih kablova

Zaštita čeličnih kablova, koji se nalaze u rebrima betonske krovne ljuske, od korozione agresije sa donje strane i prevencija potencijalnog otpadanja slabo vezanih djelova betona iz tih zona izvodi se na sljedeći način:
- uklanjanje mehaničkim putem površinske boje sa donje strane rebara i uklanjanje svih slabo vezanih djelova betona,
- nanošenje prvog sloja epoksidne smole tipa Sikadur 330 (ili drugi proizvod istih ili boljih svojstava), uz izravnanje površina,
- utiskivanje u epoksidnu matricu karbonskog platna sa podužnim vlaknima tipa SikaWrap Hex-230C (ili drugog proizvođača): minimalna debljina 0.12 mm, modul elastičnosti 230 GPa i granica razvlačenja 3500 MPa; širina trake od platna je 120 mm;
- nanošenje drugog sloja  epoksidne smole tipa Sikadur 330 (ili drugi proizvod istih ili boljih svojstava), uz izravnanje površina,
- farbanje zaštićenih površina akrilnom bojom u tonu postojećeg premaza u hali.

Zaštita se izvodi na po 28 rebara na svakoj strani hale. Dužina traka je po 12 m na 8 središnjih rebara, zatim po 8 m na po 4 rebra lijevo i desno i po 5 m na po 6 rebara na krajevima zone, što iznosi ukupno po 220 m za svaku stranu hale, odnosno 440 m za obje strane krovne ljuske. 


5. Ostali uslovi

Ponuđač je obavezan da, uz svoju ponudu, podnese metodologiju izvođenja zamjene krovnog pokrivača glavne hale SC „Morača" kao jedinstveni PDF fajl, koji sadrži:
·  tehnički izvještaj sa detaljnim opisom rješenja i sa svojstvima primijenjenih materijala,
·  atestnu dokumentaciju za sve materijale čija se ugradnja predlaže, 
· ostvarene reference ponuđača na objektima sa primjenom sistema krovne hidroizolacije koju predlaže, 
· tehničke uslove za izvođenje, sa detaljnim opisom postupaka izvođenja pojedinih faza radova i postupaka kontrole kvaliteta, sa spiskom referentnih standarda,
· proračune, 
· predmjer i predračun radova, 
· grafičke priloge 
· detalje za izvođenje svih pozicija na krovu.

Na osnovu tenderske procedure, radovi se ustupaju po sistemu “ključ u ruke” za ukupne radove, pri čemu se apsolutno isključuju naknadni i nepredviđeni radovi i viškovi radova za stavke koje su predmet tendera. Ponuđačima će biti omogućen detaljan uvid u postojeće stanje krova hale. Takođe, na eventualni zahtjev ponuđača, biće dozvoljeno i sondiranje – probno uzorkovanje i lokalno otvaranje na pojedinim djelovima krova u cilju dobijanja podataka za što kvalitetnije tehničko rješenje novog krovnog pokrivača, uz uslov da ponuđač sanira ispitna mjesta



PRILOZI:

· Fotodokumentacija
· dwg crteži krova i hale

